บาทเปิด 32.89/91 บาทต่อดอลล่าร์
เงินบาทเปิด 32.89/91 มองแนวโน้มมีโอกาสอ่อนค่าแตะ 33 ภายในเดือนมี.ค.
12 มี.ค. 2558

เงินบาทเปิด 32.89/91 มองแนวโน้มมีโอกาสอ่อนค่าแตะ 33 ภายในเดือนมี.ค.
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.89/91 บาท/ดอลลาร์ แข็งค่าขึ้นเล็กน้อยจากช่วงเย็นวานนี้ที่ปิดตลาดที่ระดับ 32.90/95 บาท/ดอลลาร์ 
เช้านี้เงินบาทแข็งค่าขึ้นจากเย็นวานเล็กน้อย โดยในระยะสั้น 2-3 วันนี้คาดว่าเงินบาทจะมีการปรับฐาน หลังจากที่เมื่อวานนี้เงินบาทอ่อนค่าลงไปมากแล้ว จากที่คณะกรรมการนโยบายการเงิน(กนง.) เซอร์ไพร์สตลาดด้วยการลดดอกเบี้ยลง 0.25% ขณะที่ระยะกลางคือภายในเดือนนี้ เงินบาทมีโอกาสที่จะอ่อนค่าไปทดสอบระดับ 33.00 บาท/ดอลลาร์ได้
"บาทคงจะปรับฐานในช่วง 2-3 วันนี้ เพราะเมื่อวานอ่อนค่าไปมากจากที่ กนง.เซอร์ไพร์สตลาดด้วยการลดดอกเบี้ย แต่ระยะสั้นบาทคงไม่น่าไปถึง 33 บาท แต่ระยะกลางคือภายในเดือนนี้ก็มีโอกาส" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 32.80-32.95 บาท/ดอลลาร์